**Oliveris Kanas**| Oliver Kahn |
| Asmeniniai duomenys |
| Gimimo data | 1969 m. birželio 15 d. (54 metai) |
| Gimimo vieta | Karlsrūhė, Vokietija |
| Ūgis | 1,88 m |
| Svoris | 88 kg |
| Pravardė | Olli |
| Klubai |
| Dabar žaidžia | *baigęs karjerą* |
| **Pozicija** | vartininkas |
| Profesionalūs klubai\* |
| 1987-19941994-2008 | Karlsruher SCMiuncheno "Bayern" | 128 (0)429 (0) |
| Nacionalinė komanda\*\* |
| 1995-2007 | Vokietija Vokietija | 86 (0) |
| 
\*\* Nacionalinės komandos pasirodymų irįvarčių duomenys 2012 m.. |

**Oliveris Rolfas Kanas** (g. 1969 m. birželio 15 d.) – vokiečių futbolininkas, vartininkas.

Karjera
-------

Pradėjo lankyti futbolo treniruotes savo gimtajame mieste 1976 metais, nuo 1977 metų žaidė Karlsruher SC jaunių komandoje, 1987 metais pateko į pagrindinę klubo komandą. Nuo 1990 metų žaidė Bundeslygoje ir per tris sezonus užsitikrino vieno geriausių lygos vartininkų reputaciją. 1993 m. spalį pakviestas į nacionalinę rinktinę, kaip atsarginis vartininkas pateko į 1994 metų pasaulio čempionatą, tačau pirmąsias rungtynes sužaidė tik 1995 metų birželio 23 d.

1994 m. perėjo į Miuncheno Bayern klubą, su kuriuo 1996 metais laimėjo UEFA taurę, 2001 metais tapo UEFA Čempionų Lygos nugalėtoju bei Interkontinentinės Taurės laimėtoju, 7 kartus tapo Bundeslygos čempionu, 5 kartus iškovojo Vokietijos Taurę bei 4 kartus Vokietijos Supertaurę. 2008 m. gegužės 17 d. O. Kanas paskelbė pasitraukiąs iš profesionalaus sporto.

3 kartus yra išrinktas pasaulio metų vartininku (1999, 2001, 2002), 4 kartus geriausiu Europos metų vartininku (1999, 2000, 2001, 2002), 2 kartus Vokietijos metų futbolininku, 5 kartus Bundeslygos geriausiu vartininku. 2002 metais laimėjo Adidas Aukso Kamuolį kaip geriausias pasaulio čempionato žaidėjas bei Jašino Prizą kaip geriausias 2002 metų pasaulio futbolo čempionato vartininkas.

Nacionalinėje komandoje debiutavo 1995 m. birželio 23 d. Pakviestas žaisti 2006 m. pasaulio čempionate, tačiau pirmosiose šešeriose rungtynėse rinktinės vartus saugojo pagrindinis vartininkas Jens Lehmann, ir tik paskutinėse rungtynėse dėl trečiosios vietos žaidė Kahnas, šiose rungtynėse praleidęs vieną įvartį, septynis kartus apsaugojęs vartus. 2006 m. liepos 9 d. paskelbė, kad baigia karjerą nacionalinėje rinktinėje.

Išsiskyręs, turi du vaikus.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| JAV 1994 | ketvirtfinalis | 0 | 0 | 0 | 0 | 0 |
| Prancūzija 1998 | ketvirtfinalis | 0 | 0 | 0 | 0 | 0 |
| Korėja-Japonija 2002 | 2 vieta | 7 | 0 | 1 | 0 | 0 |
| Vokietija 2006 | 3 vieta | 1 | 0 | 0 | 0 | 0 |
| **Žemyno čempionatai** |
| Anglija 1996 | 1 vieta | 0 | 0 | 0 | 0 | 0 |
| Belgija-Nyderlandai 2000 | I etapas | 3 | 0 | 0 | 0 | 0 |
| Portugalija 2004 | I etapas | 3 | 0 | 0 | 0 | 0 |

Šaltiniai
---------

1. ↑  Oliver Kahn profilis svetainėje National-Football-Teams.com
2. ↑   Archyvuota kopija 2008-10-04 iš Wayback Machine projekto.
3. ↑


|  |  |
| --- | --- |
|  | **Vikiteka: Oliver Kahn** – vaizdinė ir garsinė medžiaga  |